**Zaključci s 15. sjednice NVa – 07.07.2025.**

**Dnevni red:**

1. Usvajanje zapisnika sa 14. sjednice Nastavničkog vijeća održane 16. lipnja 2025. godine,

2. Rezultati uspjeha učenika u prvim, drugim i 3.1 razredu nakon održanog dopunskog rada,

3. Kalendar rada kolovoz - rujan školske 2024./2025. godine,

4. Kalendar izradbe i obrane završnog rada te državne mature u jesenskom roku,

5. Nastavak obrazovanja – odluka po prijavama na poziv,

6. Molbe učenika,

7. Razno.

Dnevni red se jednoglasno prihvaća od strane Nastavničkog vijeća.

**Točka 1)**

Otvara se rasprava glede teksta zapisnika 14. sjednice Nastavničkog vijeća održane 16. lipnja 2025. godine. Nakon što je utvrđeno kako primjedbi i nadopuna nema, ravnateljica isti daje na glasovanje. Tekst zapisnika je jednoglasno usvojen.

**Točka 2)**

Psihologinja L.B. prezentira Nastavničkom vijeću rezultate uspjeha učenika nakon održanog dopunskog rada. Od 35 učenika koji su bili upućeni na dopunski rad, 28 učenika je uspješno položilo dopunski rad dok se sedam učenika upućuje na popravni rok i to 5 učenika iz predmeta Praktična nastava (četiri učenika iz 1.4 razreda L.C., N.C.M., R.C. i M.Z. te jedna učenica iz 2.3 razreda – J.Z.); jedna učenica iz 1.5 razreda iz predmeta Matematika (M.B.) i jedan učenik iz 1.2 razreda iz predmeta Ugostiteljsko posluživanje, vježbe – S.K.

Popravni rok za učenike je 19. i 20. kolovoza. Učenik maturant koji je upućen na popravni rok je E.K. iz razrednog odjela 3.4, iz predmeta Praktična nastava.

Psihologinja L.B. izvještava Nastavničko vijeće o učenicima koji polažu razlikovne ispite. Učenici koji još moraju položiti razlikovne ispite su: I.L., razredni odjel 2.4 iz predmeta Poznavanje robe i prehrana.

**Točka 3)**

Ravnateljica Roth iščitava članovima Nastavničkog vijeća kalendar rada kolovoz – rujan školske 2024./2025. godine. Iz kalendara izdvaja važnije datume i naglašava pojedine poslove i zadatke za nastavnike. Kalendar rada kolovoz – rujan školske 2024./2025. godine nalazi se u privitku zapisnika.

**Točka 4)**

Ravnateljica iz kalendara rada kolovoz – rujan 2024./2025. iščitava datume izradbe i obrane završnog rada te državne mature u jesenkom roku.

**Točka 5)**

Psihologinja L.B. informira Nastavničko vijeće o nastavku obrazovanja te o prijavama na poziv. Ukupno se prijavilo 27 učenika. Ove godine pravo upisa na nastavak obrazovanja može ostvariti 15 učenika. Učenici koji zadovoljavaju uvjetima potrebnim za nastavak obrazovanja te kriteriju prosjeka ocjena te čije se molbe daju na glasanje Nastavničkom vijeću su: I.F., I.M., M.G., P.G., L.K., K.P., Z.U., D.B., E.B., I.V.O., Y.D., Š.S., S.O., M.P., M.K., I.K., A.U., P.B., D.M., M.Š. i A.Z.

Učenici I.S., L.S.K., D.P., A.M., D.Š. i L.K. ne zadovoljavaju kriterij prosjeka ocjena te se njihove molbe nisu uzele u obzir.

Nastavničko vijeće odlučuje da će 15 učenika s najvišim prosjecima ocjena biti upisani na nastavak obrazovanja te su jednoglasno izglasani sljedeći učenici: I.F., I.M., M.G., P.G., L.K., K.P., Z.U., D.B., E.B., I.V.O., Y.D., Š.S., S.O., M.P. i M.K..

**Točka 6)**

Ravnateljica čita molbu majke učenice N.P. koja pohađa Ugostiteljsko-turističko učilišta (Zagreb) za zanimanje slastičar. Učenica se iz osobnih razloga želi prebaciti u Ugostiteljsku školu Opatija, smjer slastičar. Završila je drugi razred s vrlo dobrim uspjehom. Molba je jednoglasno prihvaćena od strane Nastavničkog vijeća te se učenica upisuje u 3.2 razred za zanimanje slastičar.

**Točka 7)**

Ravnateljica izvještava Nastavničko vijeće o privremenom stanju upisa učenika u obrazovne programe Ugostiteljske škole.

Ravnateljica zahvaljuje nastavnicima koji su prezentirali našu školu po osnovnim školama, vodili djecu na natjecanja i na bilo koji način sudjelovali u promociji škole. Zahvaljuje nastavnicima strukovnih predmeta na trudu i pripremama cateringa tijekom cijele godine. Zahvaljuje nastavnici I.Š. i voditeljici računovodstva G.V.G. na trudu oko Učeničkog servisa.

Ravnateljica podsjeća Nastavničko vijeće da je ponedjeljak, 7. srpnja u 12 sati, prvi dan upisa učenika.

Ravnateljica moli Nastavničko vijeće da nastavni planovi i programi budu predani do dana 18. kolovoza te upućuje razrednike da pregledaju e - Dnevnike svojih razreda.

Ravnateljica obavještava Nastavničko vijeće da je nastavnica S.V. položila majstorski ispit i PPDMI te da će u sljedećoj nastavnoj godini predavati predmete iz ekonomske skupine te ugostiteljsko posluživanje.

Ravnateljica informira Nastavničko vijeće da će se 11. srpnja u 9,00 održati zadnja sjednica Nastavničkog vijeća prije odlaska na godišnji odmor.